8. 2. 91 De Europæiske Fællesskabers Tidende Nr. L 36/5 RÅDETS FORORDNING (EØF) Nr. 295/91 af 4. februar 1991 om en ordning for kompensation til ruteflypassagerer, der afvises på grund af overbookning RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 84, stk. 2, under henvisning til férslag fra Kommissionen ()), under henvisning til udtalelse fra Europa-Parlamentet 7), undef henvisning til udtalelse fra Det Økonomiske og Sociale Udvalg (?) og ud fra følgende betragtninger : De liberaliseringsforanstaltninger, som Rådet vedtog i juli 1990, er et nyt skridt i retning af indførelsen af en fuld- stændig, fælles luftfartspolitik ; for at sikre en harmonisk udvikling i luftfartssektoren, som er i hastig udvikling, bør flypassagerernes interesser beskyttes gennem en fælles foranstaltning ; luftfartsselskabernes praksis er meget forskellig i forbin- delse med kompensation til passagerer, der afvises på grund af overbookning ; visse fælles minimumsregler for kompensation til afviste passagerer vil bidrage til at sikre, at øget konkurrence inden for luftfarten ikke fører til en sænkning af kvaliteten af den service, der ydes ; luftfartsselskaberne bør fastlægge regler for boarding i tilfælde af overbookning ; passagerernes rettigheder i tilfælde af afvisning bør fast- lægges ; alle luftfartsselskaber skal pålægges at udbetale en vis kompensation og yde ekstra service til passagerer, der afvises ; passagererne bør have klar information om gældende regler på det pågældende område — UDSTEDT FØLGENDE FORORDNING : Artikel 1 De i denne forordning fastsatte fælles minimumsregler gælder, hvis passagerer på grund af overbookning nægtes (') EFT nr. C 129 af 24. 5. 1990, s. 15. () EFT nr. C 19 af 28. 1. 1991. P) EFT nr. C 31 af 6. 2. 1991. tilladelse til at gå om bord i et rutefly, hvortil de har gyldig billet og bekræftet reservation, og som afgår fra en lufthavn beliggende på et område i en medlemsstat, hvor Traktaten gælder, uanset i hvilken stat luftfartsselskabet har hjemsted, passagerernes nationalitet og bestemmelses- stedet. Artikel 2 I denne forordning forstås ved a) »afvisning« : afvisning af flypassagerer til en bestemt afgang, skønt de har — gyldig billet — bekræftet reservation til den pågældende afgang, og -— checket ind inden for den fastsatte frist b) »bekræftet reservation« : at en billet, der er solgt af et luftfartsselskab eller af dettes autoriserede rejseagent, indeholder — udtrykkelig angivelse af nummeret på samt datoen og tidspunktet for den pågældende flyafgang, og — angivelsen »OK« eller anden angivelse i den dertil beregnede rubrik på billetten som bevis på luft- fartsselskabets registrering og udtrykkelige bekræf- telse af reservationen c) rruteflyvning« : en flyvning, der har alle følgende kendetegn : — den gennemføres af luftfartøjer til befordring af passagerer eller passagerer og fragt og/eller post mod vederlag og således, at der for hver flyvning udbydes pladser til salg til offentligheden, enten direkte hos luftfartsselskabet eller hos dets autorise- rede bureauer — den gennemføres mellem de samme to eller flere punkter : i) enten i henhold til en offentliggjort fartplan, eller ii) med en sådan regelmæssighed eller hyppighed, at der tydeligt er tale om en systematisk række flyvninger d) »overbooket fly« : et fly, hvor antallet af passagerer med bekræftet reservation, der behørigt har checket ind inden for den fastsatte frist før afgang, overstiger antallet af pladser på den pågældende afgang